cyanic-selkie/wikianc huggingface dataset:
குரு நானக்
கடவுளுடன் ஐக்கியம் (ஜோதி ஜொயொத் சமயி)
குரு நானக் தனக்கு அடுத்து, குருவாக பை லென்னா என்பவரை "குரு ஆங்க்" என மறுபெயரிட்டு நியமித்தார். விரைவில், அடுத்த குரு என பாய் லென்னா பிரகடனப்படுத்தியதுக்கு பிறகு, குரு நானக் தனது 70 வயதில், தற்போதைய பாக்கித்தான் நாட்டின் கர்த்தார்பூரில், 22 செப்டம்பர் 1539 அன்று கடவுளுடன் இணைந்தார். .
போதனைகள்
குரு நானக்கின் போதனைகள் குர்முகியில் பதிவுச் செய்யப்பட்டதைப் போல, சீக்கிய மத இலக்கியமான குரு கிரந்த் சாஹிப்யில் காணலாம். இதில் சில பொதுவான கொள்கைகள் அறிந்துகொள்ளவேண்டியவை. புரிந்துகொள்ளமுடியாத,உருவற்ற,அழிவில்லாத, அனைத்து முக்கிய மதங்களிலும் குறிப்பிடப்படும் கடவுள் ஒருவரே.
குரு நானக், "தான்" என்ற எண்ணத்தால் விளையும் ஆபத்துகளை சுட்டிக்காட்டி ,தன் பக்தர்களை "கடவுள்"-ன் நாமத்தால் வழிபட வேண்டும் என்றும், சமயங்களில் குருவின் வழிகாட்டலின் படி செயல்பட வேண்டும் என்றார்.ஆனால் அந்த வழிபாடுகள் தன்னலமற்றதாக இருக்க வேண்டும் .இவை, கடவுளின் விருப்பப்படியே அனைத்தும் நடக்கும் ,அவர் இல்லையேல் இவ்வுலகில் எதுவும் இல்லை, என்ற கொள்கையை தழுவியது. குரு நானக், இந்த மனித நேயத்தில் பரவலாக உள்ள மற்றும் சமய நடவடிக்கைகளை கூட வீணாக்க முடிந்த, பாசாங்குத்தனம் மற்றும் பொய்யான பாசம் குறித்து எச்சரித்தார்.நானக்கை பொறுத்தவரை, துறவி நடைமுறைகளை புறக்கணித்து, இல்லற வாழ்வில் ஈடுப்பட்டு ,தெய்வப் பற்று பெற்று வாழ வேண்டும் என அறிவுறுத்துகிறார்.
பிரபல பாரம்பரியத்தில், குரு நானக்கின் போதனைகள் மூன்று வழிகளில் செயல்படுத்தப்பட்டு வருகிறது:
குரு நானக், கடவுளின் நாமத்தால் செய்யப்படும் வழிபாட்டுக்கு மிகப்பெரிய முக்கியத்துவம் வைத்தார்.(நாம் ஜப்னா). ஒரு மனிதன், ஞானம் பெற்ற பெரியவர்களின் (குர்முக் அல்லது கடவுள் சித்தித்தது) வழிகாட்டுதலின் படி நடக்க வேண்டும் என்றும்,தன் சுய புத்தியின்(மன்முக்) அடிப்படையில் நடக்கக் கூடாது என்றும் போதித்தார்.இல்லையேல், வாழ்க்கை ஏமாற்றத்திற்கு மட்டுமே வழிவகுக்கும்.
பிரான்சிசு கிரகாம் சுமித்
சர் பிரான்சிசு கிரகாம் சுமித் (Sir Francis Graham-Smith) (பிறப்பு: 25 ஏப்பிரல் 1923) ஒரு பிரித்தானிய வானியலாள்ர் ஆவார். இவர் 1982 முதல் 1990 வரை பதிமூன்றாம் அரசு வானியலாளராக இருந்தார். இவர் 1986 இல் மாவீரர்(நைட்) பட்டம் பெற்றார்.
கல்வி
வாழ்க்கை==
இவர் இங்கிலாந்து, இலங்காசயரில் உள்ள உரோசால் பள்ளியில் பயின்றார். இவர் 1941 இல் இருந்து கேம்பிரிட்ஜ் டவுனிங் கல்லூரியில் பயின்றுள்ளார்.
வாழ்க்கைப்பணி
இவர் 1940 களின் இறுதியில் கேம்பிரிட்ஜ் பல்கலைக்க்கழகத்தில் மைக்கெல்சன் நெடுங்குறுக்கீட்டளவியில் பணிபுரிந்துள்ளார்.
இவர் 1964 இல் மான்செசுட்டர் பல்க்கலைக்கழகத்தில் கதிர்வீச்சு வானியல் பேராசிரியராகப் பணியமர்த்தப்பட்டார். இவர் 1981 இல் மான்செசுட்டர் பல்கலைக்கழகத்தில் இருந்த யோதிரல் ஆற்றங்கரை வான்காணகத்தில் நுபீல்டு கதிர்வீச்சு ஆய்வகங்களின் இயக்குநராகப் பணிபுரிந்தார். மேலும், இவர் 1975 முதல் 1981 வரை கிரீன்விச் அரசு வான்காணக இயக்குநராகவும் இருந்தார்.
இவர் பிரித்தானிய விளையாட்டுக் காட்சி நிறுவன அன்னிகா இரைசு யோதிரல் ஆற்றங்கரைக்கு வந்தபோது செல்வ வேட்டரெனும் நான்காம் நெடுந்தொடரின் 13 ஆம் காட்சிப் பகுதியில் தோன்றியுள்ளார்.
சொந்த வாழ்க்கை
இவர் தன் மனைவி எலிசபெத்தோடு செசுசயர், என்பெறியில் உள்ள பழைய பள்ளி வீட்டில் 1981 முதல் தன் மனைவி இறந்த 2021 ஆம் ஆண்டு வரை வாழ்ந்தார். கதிர்வீச்சு வானியலின் தொடக்க காலத்தில் 1945-46 இல் மார்ட்டின் இரைலில் வேலை செய்தபோது இவர்கள் முதன்முதலாகச் சந்தித்தனர்.
தகைமைகள்
இவர் 1987 இல் அரசு பதக்கத்தைப் பெற்றார்.
இவர் 1975 முதல் 1977 வரை அரசு வானியல் கழகத்தின் தலைவராக இருந்தார்.
இவர் 1982 முதல் 1990 வரை பதிமூன்றாம் அரசு வானியலாளராக விளங்கினார்.
இவர் 1991 இல் இரிச்சர்டு கிளேசுபுரூக் பதக்கமும் பரிசிலும் பெற்றார்
விரிவுரைகள்
புடவித் தேட்டம் எனும் விரிவுரையை ஆற்ற 1965 இல் அரசு வானியல் கழகத்தால் ஒழுங்கு செய்யப்படும் கிறித்துமசு விரிவுரைகள் வரிசையில் ஒரு இணைவிரிவுரையாளராக அழைக்கப்பட்டார்.
வெளி இணைப்புகள்
பகுப்பு:1923 பிறப்புகள் பகுப்பு:பிரித்தானிய வானியலாளர்கள் பகுப்பு:ஆங்கிலேய வானியலாளர்கள் பகுப்பு:வாழும் நபர்கள்
பஞ்ச சம்ஸ்காரம்
பஞ்சசம்ஸ்காரம் என்பதற்கு தகுதியை அளிக்கும் ஐந்து சடங்குகள் என்று பொருள். இராமானுசர் நிறுவிய ஸ்ரீவைஷ்ணவ சம்பிரதாயத்தில், பாஞ்சராத்திர ஆகமத்தின் படி, தகுதி உடைய ஸ்ரீவைஷ்ணவ ஆச்சாரியரால் மட்டுமே பஞ்சசம்ஸ்கார சடங்குகள் வைணவர்களுக்கு செய்விக்கப்படுகிறது.
இராமானுஜர் மூலம் திருமால் திருவடியை அடைய விருப்ப உடைய, ஸ்ரீவைஷ்ணவ சம்பிரதாயத்தை ஏற்றுக் கொண்டவர்களுக்கு ஆண், பெண், சாதி வேறுபாடு இன்றி பஞ்சசம்ஸ்கார சடங்குகள் செய்விக்கப்படுகிறது.
சடங்கு முறைகள்
ஸ்ரீவைஷ்ணவ சம்பிரதாயத்தை பின்பற்ற விரும்பும் எவருக்கும், ஆண், பெண் வேறுபாடு மற்றும் சாதி வேறுபாடு இன்றி செய்விக்கப்படுகிறது. பஞ்ச சம்ஸ்கார சடங்கு செய்து கொள்வதன் மூலம் தாங்கள் இராமானுஜருடன் தொடர்புடையவர்கள் என்றும், அவர் மூலம் மோட்சத்தின் போது திருமாலடியை எளிதல் அடைய இயலும் என்பது நம்பிக்கை ஸ்ரீவைஷ்ணவர்களின் நம்பிக்கை. பஞ்ச சம்ஸ்கார சடங்குகள் முறையே:
1. சங்கு சக்கர முத்திரை பதித்தல்
அக்கினியில் சூடேற்றப்பட்ட சக்கரம் மற்றும் சங்கு முத்திரைகளை, பக்தர்களின்  வலது மற்றும் இடது தோள்பட்டையின் மேல் புறத்தில் ஆச்சாரியர் பதிப்பர்.
2. திருமண் காப்பிடுதல்
சீடரின் நெற்றி, கழுத்து, மார்பு, முதுகு, தோள் பட்டை, வயிறு ஆகிய ஆறு இடங்களில் 12 திருமண் காப்புகளை, விஷ்ணுவின் 12 சிறப்புப் பெயர்களை கூறி ஆச்சாரியர் காப்பிடுவார்.
3. தாஸ்ய நாமம் சூட்டுதல்
ஆண் பக்தர்களுக்கு இராமானுஜ தாசன் என்றும்; பெண் பக்தர்களுக்கு இராமானுஜ தாசி என்றும் சிறப்பு பெயரிடுவர். விஷ்ணு பக்தரின் பிறப்புப் பெயர் வாசுதேவன் என இருப்பின் பஞ்ச சம்ஸ்காரத்தின் போது, அடியேன் வாசுதேவ இராமானுஜ தாசன் என்று பெயரிடுவர். இராமானுஜசருடன் தாங்கள் தொடர்புடையவர்கள் என்பதை குறிக்க இராமானுஜ தாஸ்யப் பெயர் புதிதாக ஆச்சாரியரால் சூட்டப்படுகிறது.
4. மந்திர தீட்சை அளித்தல்
மூன்று தெய்வீக புனித இரகசியத் திரய மந்திரங்கள் (இரகசியத்திரயம்) எனும் எட்டெழுத்து மந்திரம், துய மந்திரம் மற்றும்  சரம சுலோகம்  ஆகிய மந்திர தீட்சை பெறும் சீடரின் காதில் மட்டும் கேட்கும் படி ஆச்சாரியர்  மந்திர தீட்சை அளிப்பர்.
5. யக்ஹம்
திருமாலை வழிபடும் முறைகள், உணவு நியமம், மற்றும் பிற வைணவ அடியார்களுடன் நடந்து கொள்ளும் முறைகளை சீடருக்கு ஆச்சாரியர் விளக்குவார்.
வெளி இணைப்புகள்
பகுப்பு:இந்து சமயச் சடங்குகள்
பேட்ரிக் ஒயிட்
பேட்ரிக் விக்டர் மார்டின்டேல் ஒயிட் (28 மே 1912 -30 செப்டம்பர் 1990) ஒரு ஆஸ்திரேலிய எழுத்தாளர். இருபதாம் நூற்றாண்டில் மிக முக்கிய ஆங்கில மொழி புதின எழுத்தாளர்களில் இவரும் ஒருவர்.1935 முதல் 1987 வரை இவர் பன்னிரண்டு புதினங்கள்,மூன்று சிறுகதை தொகுப்புகள் மற்றும் எட்டு நாடகங்களை வெளியிட்டார். ஒயிட்டின் புதினங்கள் நகைச்சுவை,பளபளப்பான உரைநடை,நகரும் இயல்புடைய கதைக்குரிய,மேலான கருத்துக்கள் மற்றும் கதாபாத்திரங்களின் மனது மற்றும் எண்ணங்களை வார்த்தைகளால் வெளிப்படுத்தும் இயல்பு ஆகியவைகளை உள்ளடக்கியது .இவர் 1973 ஆம் ஆண்டு இலக்கியத்திற்கான நோபல் பரிசை பெற்றார்.இவர் மைல்ஸ் ஃப்ரான்ங்லின் என்ற விருதையும் பெற்றிருக்கிறார்.
சுயசரிதை:
பகுப்பு:1912 பிறப்புகள் பகுப்பு:1990 இறப்புகள் பகுப்பு:நோபல் இலக்கியப் பரிசு பெற்றவர்கள் பகுப்பு:நோபல் பரிசு பெற்ற ஆத்திரேலியர்கள் பகுப்பு:ஆத்திரேலிய எழுத்தாளர்கள்
மேற்கு திரிப்புரா மாவட்டம்
அரசியல்
இது கிழக்கு திரிபுரா மக்களவைத் தொகுதிக்கு உட்பட்டது.
இணைப்புகள்
பகுப்பு:திரிபுரா மாநிலத்திலுள்ள மாவட்டங்கள் பகுப்பு:மேற்கு திரிப்புரா மாவட்டம்
ரஜௌரி
ரஜௌரி, இந்திய மாநிலமான ஜம்மு காஷ்மீரின் ரஜௌரி மாவட்டத்தின் தலைமையிட நகரமாகும். இந்த நகரம் 33.38°N, 74.3°W இடத்தில் அமைந்துள்ளது. இங்கு வாழ்வோரில் முஸ்லிம்கள் 55 விழுக்காடு ஆவார். இந்துக்கள் 42 விழுக்காடும், சீக்கியர்கள் 2.4 விழுக்காடும் ஆவார்.
ரஜௌரி நகர், ஸ்ரீநகரிலிருந்து 155 கிலோமீற்றர் தூரத்திலும், ஜம்மு நகரில் இருந்து 150 கிலோமீற்றர் தொலைவிலும் அமைந்துள்ளது. இந்த நகரில் பாபா குலாம் ஷா பாட்ஷா பல்கலைக்கழகம் காணப்படுகின்றது. பிரபல சீக்கிய தளபதி பண்டா சிங் பகதூர் இந் நகரைச் சேர்ந்தவர் ஆவார்.
வரலாறு
1813 ஆம் ஆண்டில் சீக்கிய பேரரசின் மகாராஜா ரஞ்சித் சிங்கிற்காக சம்முவைச் சேர்ந்த குலாப் சிங் என்பவர் ராஜா அகார் உல்லா கான் என்பவரை தோற்கடித்து ரஜௌரியைக் கைப்பற்றினார். இதற்கு பின்னர் ரஜௌரி சீக்கிய பேரரசின் ஒரு பகுதியாக மாறியது. ரஜௌரியின் பகுதிகள்  ராகீம் உல்லா கானுக்கும் (அகர் உல்லா கானின் அரை சகோதரர்),  குலாப் சிங்குக்கும் வழங்கப்பட்டன.
முதல் ஆங்கிலோ-சீக்கியப் போர் மற்றும் அமிர்தசரஸ் உடன்படிக்கை (1846) ஆகியவற்றைத் தொடர்ந்து ரவி நதிக்கும் சிந்து நதிக்கும் இடையிலான அனைத்து பிரதேசங்களும் குலாப் சிங்குக்கு அளிக்கப்பட்டன. மேலும் அவர் சம்மு-காஷ்மீரின் சுதந்திர மகாராஜாவாக அங்கீகரிக்கப்பட்டார். இதனால் ரஜௌரி, சம்மு-காஷ்மீர் சுதேச மாநிலத்தின் ஒரு பகுதியாக மாறியது. குலாப் சிங் ரஜௌரி என்ற பெயரை ராம்பூர் என்று மாற்றினார். அவர் 1856 ஆம் ஆண்டு வரை ரஜௌரியின் ஆளுநராக மியான் ஹாத்துவை நியமித்தார். ராஜோரி நகரத்திற்கு அருகிலேயே தன்னா நல்லாவுக்கு இடையில் ஒரு அற்புதமான கோவிலை மியான் ஹத்து கட்டினார். தனிதர் கிராமத்தில் ராஜோரி கோட்டையையும் கட்டினார்.
மியான் ஹாத்துக்குப் பின்னர் ரஜௌரி ஒரு தாலுகாவாக மாற்றப்பட்டு பீம்பர் மாவட்டத்துடன் இணைக்கப்பட்டது. 1904 ஆம் ஆண்டில் இந்த தாலுகா பீம்பரில் இருந்து பிரிக்கப்பட்டு ரியாசி மாவட்டத்துடன் இணைக்கப்பட்டது.
முதல் இந்திய - பாக்கித்தான் போருக்கு பிறகு ராஜௌரி மற்றும் ரியாசி தாலுகாக்கள் பிரிக்கப்பட்டன. ராஜௌரி தாலுகா, பூஞ்ச் ​​மாவட்டத்துடன் இணைக்கப்பட்டு பூஞ்ச்-ராஜௌரி மாவட்டமாக உருவானது. ரியாசி தாலுகா உதம்பூர் மாவட்டத்துடன் இணைக்கப்பட்டது.
1968 ஆம் ஆண்டு சனவரி 1 இல் இரண்டு தாலுகாக்கள் மீண்டும் ஒன்றிணைக்கப்பட்டன. இதன் விளைவாக மாவட்டத்திற்கு ரஜௌரி மாவட்டம் என்று பெயரிடப்பட்டது.
2006 ஆம் ஆண்டு ரியாசி தாலுகா தனி மாவட்டமாக பிரிக்கப்பட்டு ரியாசி மாவட்டம் உருவானது. தற்போதைய ரஜௌரி மாவட்டம் 1947 ஆண்டு ரஜௌரி தாலுகாவை உள்ளடக்கியது.
புள்ளிவிபரங்கள்
2011 ஆம் ஆண்டு சனத் தொகை கணக்கெடுப்பின்படி ரஜௌரி நகரின் மக்கட்தொகை 37,552 ஆகவும், நகராட்சி எல்லைக்குள் மக்கட் தொகை 41,552 ஆகவும் இருந்தது. சனத் தொகையில் 57%    வீதமானோர் ஆண்களும், 43% வீதமானோர் பெண்களும் ஆவார்கள். ராஜௌரி நகரின் சராசரி கல்வியறிவு விகிதம் 77% ஆக காணப்பட்டது. இது தேசிய சராசரியான 75.5% ஐ விட அதிகமாகும். ஆண்களில் கல்வியறிவு 83% விகிதமும், பெண்களின் கல்வியறிவு 68% விகிதமும் ஆகும். மக்கட் தொகையில் 12% வீதமானோர் 6 வயதுக்குட்பட்டவர்கள். மக்கள் பெரும்பாலும் குஜ்ஜார்களும் பஹாரிகளும் ஆவார்கள்.
சனத் தொகையில் 55%, வீதமானோர் முஸ்லிம்களும், 42% வீதமானோர் இந்துக்களும், 2.4% வீதமானோர் சீக்கியர்களுமாக காணப்பட்டனர்.
சான்றுகள்
ரஜௌரி மாவட்டம் பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
வாமதேவம்
வாமதேவம் என்பது சிவபெருமானின் ஐந்து முகங்களில் காத்தல் பணிபுரியும் ஒரு முகமாக கருதப்படுகிறது.
சிவ தோற்றம்
முப்பதாவது இரத்த கற்பத்தில் படைப்புக் கடவுளான பிரம்ம தேவன் சிவபெருமானை நினைத்து தியானித்த பொழுது, அவருடைய தியானித்தில் மகிழ்ந்த சிவபெருமான் சடாமுடியில் பாம்புகளையும், கைகளில் மால் மழு ஆகியவையும் தாங்கி காட்சியளித்தார். இத்தோற்றம் வாமதேவம் எனப்படுகிறது. இதனைப் பற்றி மகாபுராணங்களில் ஒன்றான லிங்க புராணத்தில் குறிப்பிடப்பட்டுள்ளது.
சிவ முகம்
சிவபெருமான் ஐந்து முகங்களில் இரண்டாவது முகமாகும். இம்முகம் வாமம் என்றும் அறியப்படுகிறது. இம்முகம் சிவப்பு நிறமுடையதெனவும், வடக்கு திசையை நோக்கி அமைந்துள்ளாகவும் அறியப்படுகிறது. சிவபெருமான் இம்முகம் வாயிலாக சந்தியா தாண்டவம் ஆடி காத்தல் பணிபுரிகின்றார்.பஞ்சபூதங்களில் நீரின் தன்மை வாய்ந்ததாக இம்முகம் அறியப்படுகிறது.
சிவபெருமான் வாமதேவ முகத்திலிருந்து தீப்தம், சூட்சுமம், ஸகஸ்ரம், அம்சுமான், சுப்ரபேதம் என ஐந்து ஆகமங்களை தோற்றுவித்தார்.
மேற்கோள்களும் குறிப்புகளும்
பகுப்பு:சிவ முகங்கள் பகுப்பு:சிவ வடிவங்கள்
அறிஞர் அண்ணா அரசு கலை அறிவியல் கல்லூரி, காரைக்கால்
காரைக்கால், அறிஞர் அண்ணா அரசு கலை அறிவியல் கல்லூரி, (Arignar Anna Government Arts and Science College, Karaikal) புதுச்சேரியின் காரைக்காலில் அமைந்துள்ள மிகப் பழமையான பட்டப்படிப்பு வழங்கும் கல்லூரிகளில் ஒன்றாகும். இது 1967ஆம் ஆண்டில் நிறுவப்பட்டது. இந்த கல்லூரி பாண்டிச்சேரியில் உள்ள புதுவைப் பல்கலைக்கழகத்துடன் இணைக்கப்பட்டுள்ளது. இந்த கல்லூரி கலை, வணிகம் மற்றும் அறிவியல் பிரிவுகளில் பல்வேறு படிப்புகளை வழங்குகிறது.
== துறைகள் ==
அங்கீகாரம்
இக்கல்லூரியைப் புது தில்லியில் உள்ள பல்கலைக்கழக மானிய குழுவின் (யுஜிசி) அங்கீகாரம் பெற்றுள்ளது.
வெளி இணைப்புகள்
பகுப்பு:புதுச்சேரியில் உள்ள கல்லூரிகள்
இனம் குளத்தூர் ஊராட்சி
இனாம் குளத்தூர் ஊராட்சி (Inam Kulathur Gram Panchayat), தமிழ்நாட்டின் திருச்சிராப்பள்ளி மாவட்டத்தில் உள்ள மணிகண்டம் வட்டாரத்தில் அமைந்துள்ளது. இந்த ஊராட்சி, ஸ்ரீரங்கம் சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9300 ஆகும். இவர்களில் பெண்கள் 4733 பேரும் ஆண்கள் 4567 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சாராஸ்
கதைச்சுருக்கம்
20 வயதிற்குட்பட்ட ஒரு பெண்ணான சாரா வின்சென்ட், கர்ப்பம் தரிப்பது, குழந்தைப்பேறு ஆகியவற்றை அடியோடு நிராகரிக்கும் ஒரு பெண். திரையுலகில் இணை இயக்குநராக பணிபுரியும் இவளது மிகப்பெரிய கனவு ஒரு சார்பிலா இயக்குனராக வேண்டும் என்பதுதான். இவள் தனது 30 களின் முற்பகுதியில் ஜீவன் பிலிப்பை என்ற தன்னை ஒத்த சிந்தனையுடைய ஒரு இளைஞனை மணக்கிறாள். அவனும் குழந்தைப் பேறு குறித்த இவளது பார்வைக்கு ஏற்றவனாக இருக்கிறான். இந்நிலையில் ஒரு விபத்துபோல திட்டமிடாதக் கருவுருவை சாரா எதிர்கொள்கிறாள். குழந்தைப் பேறில் ஆர்வமற்ற ஜீவன் தன் முடிவில் இருந்து மாறுகிறான். தன்கனவுகள் கலைந்துவிடக்கூடும் எனக் குழந்தைப்பேற்றைத் தவிர்ப்பதில் சாரா உறுதி காட்டுகிறாள். குழந்தையா லட்சியமா என்ற ஊசலாட்டத்தில் சாரா என்ன முடிவு எடுக்கிறாள் என்பதே கதையின் முடிவு.
வெளியீடு
சாரா'ஸ் அமேசான் பிரைம் வீடியோவில் 2021 சூலை 5 அன்று வெளியானது
சியாங் மாவட்டம்
சியாங் மாவட்டம் (Siang District) இந்தியாவின் அருணாச்சலப் பிரதேசத்தின் 21-வது மாவட்டமாக 2018, டிசம்பர் மாதத்தில் புதிதாக நிறுவப்பட்டது. இதன் நிர்வாகத் தலைமையிடம் போலெங் நகரம் ஆகும். இம்மாவட்டம், மேற்கு சியாங் மாவட்டம் மற்றும் கிழக்கு சியாங் மாவட்டத்தின் சில பகுதிகளைக் கொண்டு நிறுவப்பட்டது. இம்மாவட்டத்தில் சியாங் ஆறு பாய்வதால் இம்மாவட்ட்த்திற்கு சியாங் மாவட்டம் எனப்பெயரிடப்பட்டது. இம்மாவட்டம் கிழக்கு இமயமலையில் அமைந்துள்ளது. இது பழங்குடி மக்கள் பெரும்பான்மையாக வாழும் மாவட்டம் ஆகும். இம்மாவட்டத்தில் சீன-திபெத்திய மொழிகள் பேசப்படுகிறது. இம்மாவட்டத்தில் ருகோங், கையிங், பான்ஜிங் மற்றும் போலெங் என 4 வருவாய் வட்டங்கள் கொண்டது. இம்மாவட்டம் ருகோங்-கையிங் மற்றும் பான்ஜிங்-போலெங் என இரண்டு சட்டமன்றத் தொகுதிகள் கொண்டது.
வெளி இணைப்புகள்
பகுப்பு:அருணாசலப் பிரதேச மாவட்டங்கள்
முளைக் கண்ணிமுடிச்சு
முளைக் கண்ணிமுடிச்சு (pile hitch) என்பது, கயிறு ஒன்றைக் கழி அல்லது வேறு பொருட்களுடன் கட்டுவதற்குப் பயன்படும் ஒருவகைக் கண்ணிமுடிச்சு ஆகும். இது முடிவதற்கு மிகவும் இலகுவானது. இரண்டு முனைகளும் இல்லாவிட்டாலும், கயிற்றின் இடைப்பகுதியில் இதனை முடிய முடியும். இதனால் இது பல வேளைகளில் ஒரு பெறுமதியான முடிச்சாக அமைகிறது.
இதனை முடிவதற்கு, கயிற்றின் இடைப்பகுதியில் ஒரு தடத்தைப் போடவேண்டும். கழியொன்றின் முனைக்கு அருகில் தடத்தின் இரண்டு பகுதிகளையும் சுற்றவேண்டும். அதனைக் கயிற்றைச் சுற்றி அதன் கீழாக எடுக்கவேண்டும். பின்னர் அந்தத் தடத்தின் நுனியை எடுத்துக் கழியின் முனையூடாக மாட்டவேண்டும்.
வெளியிணைப்புக்கள்
பகுப்பு:முடிச்சுகள்
பி. கன்னவரம்
'''பி. கன்னவரம் மண்டலம்''', ஆந்திரப் பிரதேசத்தின் கிழக்கு கோதாவரி மாவட்டத்திற்கு உட்பட்ட 66 மண்டலங்களில் ஒன்று.
ஆட்சி
இது ஆந்திர சட்டமன்றத்திற்கு கன்னவரம் சட்டமன்றத் தொகுதியிலும், இந்திய பாராளுமன்றத்திற்கு அமலாபுரம் மக்களவைத் தொகுதியிலும் உட்படுத்தப்பட்டுள்ளது.
ஊர்கள்
இந்த மண்டலத்தில் கீழ்க்காணும் ஊர்கள் உள்ளன.
சான்றுகள்
பகுப்பு:கிழக்கு கோதாவரி மாவட்டத்தின் மண்டலங்கள்
தூதரகங்களின் பட்டியல், கம்போடியா
மேற்கோள்கள்
பகுப்பு:தூதரகங்களின் பட்டியல் பகுப்பு:கம்போடியா
பெரிய மயில் அழகி
பெரிய மயில் அழகி அல்லது பாரிஸ் மயில் என்பது (பாபிலியோ பாரிசு-Papilio paris-மியான்மர் பெயர்: ဒေါင်းစိမ်းလိပ်ပြာ), தென்கிழக்கு ஆசியா மற்றும் துணைக் கண்டத்தில் காணப்படும் ஒரு வகை அழகிகள் வண்ணத்துப்பூச்சி குடும்பத்தினைச் சார்ந்த சிற்றினம் ஆகும்.
துணையினங்கள்
இந்தச் சிற்றினத்தின் கீழ் கீழ்க்கண்ட துணையினங்கள் உள்ளன.
ஆண்
மேல் இறக்கைகள் கறுப்பு நிறமாகவும், அடர் பச்சை நிற செதில்களுடன் காணப்படும். முன் இறக்கையின் வெளிப்புறத்தில் ஒன்றிணைந்து முழுமையற்ற பிந்தைய வட்டு குறுகிய பட்டையை உருவாக்குகின்றன. இது பாபிலியோ பாலிக்டரின் முன் இறக்கையில் உள்ள ஒத்த ஓரத்திற்கு முந்தைய பட்டையினை விட நேராக இருக்கும்.
பின் இறக்கை, அடர் பச்சை நிற செதில்களுடன், விளிம்பு வரை நீட்டிக்கப்படாமல் காணப்படும். மேலும் ஒரு பரந்த பிந்தைய தட்டு பகுதியால் பின்புறமாகக் குறுக்கிடப்படுகிறது. இதன் இருபுறமும் பச்சை செதில்கள் ஒன்றிணைந்து குறுகிய பரவலான பட்டைகளை உருவாக்குகின்றன. ஒரு வெளிப்படையான மேல் தட்டு பளபளக்கும் நீல நிற இணைப்பு இடைவெளியுடன் காணப்படும். இந்த இணைப்பு அளவு மாறுபடும், மேலும் பல மாதிரிகளில் முறையே 3 மற்றும் 7 இடைவெளிகளுக்கு கீழேயும் மேலேயும் குறுகலாக நீண்டுள்ளது. இதன் வெளிப்புற விளிம்பு சீரற்றது. இதன் உள் விளிம்பு சமமாக வளைந்திருக்கும்; திருப்பு கோணத்தில் ஒரு முக்கிய திராட்சை-சிவப்பு நிறத்தில் பெரும்பாலும் கருப்பு-மைய கண் புள்ளிகளுடன், இதன் உள் விளிம்பு குறுக்குவெட்டு குறுகிய வயலட்-நீலத்தில் காணப்படும்
கீழ்புறம் ஒளிபுகா கருப்பு; முன் இறக்கைகள் மற்றும் பின் இறக்கைகள் இரண்டின் அடிப்பகுதிகள், முன் இறக்கையில் உள்ள உயிரணுக்களின் அடிப்பகுதி வரை மற்றும் பின் இறக்கையில் கலத்தின் நுனி வரை, மஞ்சள் நிற செதில்களின் உரோமத்துடன் காணப்படும். இரண்டு இறக்கைகளிலும் ஓரத்தின் முன் பகுதி மிகவும் தெளிவற்றதாக இருக்கும். உணர்கொம்பு, தலை, மார்பு மற்றும் வயிறு கருப்பு நிறத்தில், பிந்தைய மூன்று பகுதிகள் பச்சை நிற செதில்களால் ஆனது.
பெண்
thumb|300x300px| மாறுபாட்டைக் காட்டும் அருங்காட்சியக மாதிரிகள் ஆண் பூச்சியினை பெண் பூச்சிகள் ஓரளவு ஒத்து வெளிர் மற்றும் மந்தமான. முன் இறக்கையின் மேற்புறம் பச்சை நிறப் பின் தட்டு பட்டை ஆணினை விடக் குறுகியதாகவும் முழுமையற்றதாகவும் உள்ளது. மேல் தட்டு புள்ளி சிறியதாகவும், பெரும்பாலும் பச்சை நிறமாகவும் காணப்படும். நீல நிறம் காணப்படாது. இடைவெளி 7 இல் உள்ள சிவப்பு முனை ஓரத்தில் உள்ள நுண் பிறை வடிவம் எப்போதும் ஆண்களைக் காட்டிலும் அதிக முக்கியத்துவம் வாய்ந்ததாக இருக்கும்.
பெரிய மயில் அழகியின் சிறகுகளின் அடிப்பகுதி ஆணில் உள்ளதைப் போன்றது, ஆனால் சுருள் வடிவிலும், அடிவயிற்று அடையாளங்கள் பொதுவாக அதிகமாகவோ அல்லது குறைவாகவோ முழுமையான கண் புள்ளிகளாக உருவாகின்றன.
பெரிய மயில் அழகியின் இறக்கை விட்டம் 106 முதல் 132 மி.மீ. நீளமானது.
பரவல்
குமாவுன் முதல் சிக்கிம், நேபாளம் மற்றும் பூட்டான் வரையிலான இமயமலை; அசாம், மியான்மர் மற்றும் தெனாசெரிம் மலைகள், தாய்லாந்து மற்றும் மலாய் தீபகற்பம் வரை நீண்டுள்ளது. சிக்கிமில் காணப்படும் பொதுவான வண்ணத்துப்பூச்சி இது. இது தேராய் முதல் 5000 ft வரை காணப்படுகிறது. மியான்மர் மற்றும் தெனாசெரிமில் இது அரிதானது. இந்தியாவில் மேற்குத் தொடர்ச்சி மலைகளின் சில பகுதிகளிலும் பெரிய மயில் அழகி காணப்படுகிறது.
வெளி இணைப்புகள்
பகுப்பு:பட்டாம்பூச்சிகள்
பிபிலை பிரதேச செயலாளர் பிரிவு
பிபிலை பிரதேச செயலாளர் பிரிவு (Bibile Divisional Secretariat, බිබිල ප්‍රාදේශීය ලේකම් කාර්යාලය) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் ஊவாமாகாணத்தில் உள்ள மொனராகலை மாவட்டத்தில் உள்ளது. இப்பிரிவு துணை நிர்வாக அலகுகளாக 40 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 40,132 ஆகக் காணப்பட்டது.
வெளியிணைப்புக்கள்
பகுப்பு:மொனராகலை மாவட்டப் பிரதேச செயலாளர் பிரிவுகள்
இல் ட பிரான்சு
இல் ட பிரான்சு (Île-de-France ) என்பது பாரிசு பெரு நகரப் பகுதியை உள்ளடக்கிய, பிரான்சின் இருபாதாறில் ஒரு நிர்வாக அலகு ஆகும். சுமார் 11.7 மில்லியன் மக்கள் இங்கு வசிப்பதாகக் கூறப்படுகிறது. பிரான்சின் பண்பாட்டு, வரலாற்று, பொருளாதார மையம் இதுவாகும். இங்கே பிரான்சில் வசிக்கும் பெரும்பான்மைத் தமிழர்களும் வசிக்கிறார்கள்.
மேற்கோள்கள்
பகுப்பு:பிரான்சில் தமிழர் அதிகம் வாழும் இடங்கள் பகுப்பு:பிரான்சு
இரட்டை முளைக் கண்ணிமுடிச்சு
இரட்டை முளைக் கண்ணிமுடிச்சு என்பது கழி அல்லது அது போன்ற வேறு பொருட்களுடன் கயிறொன்றைக் கட்டுவதற்குப் பயன்படும் ஒரு கண்ணி முடிச்சாகும். இது, முளைக் கண்ணிமுடிச்சு முடியும்போது கூடுதலாக ஒரு சுற்றுச் சுற்றுவதன் மூலம் பெறப்படுகின்றது. இது படகுத் துறைகளில் படகுகளை முளைகளில் கட்டிவைப்பதற்குப் பயன்படுகின்றது. இது முகாமிடும் போது கூடாரங்களின் விளிம்புகளை முளைகளுடன் கயிறு மூலம் கட்டுவதற்கும் பயன்படுவதுண்டு. இலகுவாக முடியத்தக்க பாதுகாப்பான முடிச்சான இதனை, இலகுவாக அவிழ்த்தும் விடலாம்.
மோங்குத்
பேரரசர் மோங்குத் (Mongkut The Great) (அரசர் நான்காம் ராமா) என்றும் அழைக்கப்படும் (ஆட்சிப் பெயர் ப்ரா சோம் கிளாவ் சாவோ யூ ஹுவா) (18 அக்டோபர் 1804 – 1 அக்டோபர் 1868), இவர் சக்ரி வம்சம் கீழ் சியாமை (தாய்லாந்து) ஆண்ட நான்காவது மன்னராவார். இவர் 1851 முதல் 1868 வரை ஆட்சி செய்தார். (மோங்குத் என்பதன், துல்லியமான பொருள்: கிரீடம்)
சியாம் இவரது ஆட்சியின் போது மேற்கத்திய விரிவாக்கத்தின் அழுத்தத்தை முதலில் உணர்ந்தது. மொங்குத் மேற்கத்திய கண்டுபிடிப்புகளைத் தழுவி, தொழில்நுட்பம் மற்றும் கலாச்சாரத்தில் தனது நாட்டின் நவீனமயமாக்கலைத் தொடங்கினார்-சியாமில் "அறிவியல் மற்றும் தொழில்நுட்பத்தின் தந்தை" என்ற புனைப்பெயரையும் பெற்றார்.
இவரது1851 ஆம் ஆண்டில் அரசன் பிங்க்லாவ் என முடிசூட்டப்பட்ட தனது சகோதரர் இளவரசர் சுட்டமணியை இரண்டாவது மன்னராக நியமித்ததற்காகவும் இவர் அறியப்பட்டார். பிங்க்லாவை தனக்கு சமமான மரியாதையுடன் மதிக்க வேண்டும் என்று இவர் நாட்டிற்கு கட்டளையளித்தார் (1583 இல் மன்னர் நரேசுவான் தனது சகோதரர் ஏகதொட்சரோட்டுடன் செய்ததைப் போல). இவரது ஆட்சியின் போது, புன்னாக் குடும்பத்தின் அதிகாரம் அதன் உச்சத்தை அடைந்தது: இது சியாமின் மிக சக்திவாய்ந்த உன்னத குடும்பமாக மாறியது.
துறவற வாழ்க்கையும், தம்மாயுத் பிரிவும்
வலது|thumb|1824 முதல் 1851 வரை இளவரசர் மோங்குத் துறவியாக தனது வாழ்க்கையை கழித்தார். 1824 ஆம் ஆண்டில், 20 வயதான ஆண்கள் ஒரு காலத்திற்கு துறவிகளாக மாற வேண்டும் என்ற சியாமிய பாரம்பரியத்தை பின்பற்றி, இவர் ஒரு பௌத்தத் துறவி (நியமன பெயர் வஜிராயன்) ஆனார். அதே ஆண்டு, இவரது தந்தை இறந்தார். பாரம்பரியத்தின் படி, இவர் அடுத்த அரசனாக முடிசூட்டப்பட்டிருக்க வேண்டும், ஆனால் அதற்கு பதிலாக பிரபுக்கள் வயதான, அதிக செல்வாக்குள்ள மற்றும் அனுபவம் வாய்ந்த இளவரசர் மூன்றாம் ராமாவை (ஜெசடபோடிந்திரா) தேர்வு செய்தனர். சிம்மாசனத்தைப் புரிந்துகொள்ள முடியாததினாலும், அரசியல் சூழ்ச்சிகளைத் தவிர்ப்பதற்காகவும், இவர் தனது துறவற வாழ்க்கையைத் தக்க வைத்துக் கொண்டார்.
மதத்திற்காக தனது வாழ்க்கையை அர்ப்பணித்த அரச குடும்பத்தைச் சேர்ந்தவர்களில் ஒருவரான வஜிரயன் ஆனார். இவர் ஒரு துறவியாக நாடு முழுவதும் பயணம் செய்தார். இவர் சந்தித்த சியாமிய துறவிகளிடையே பாளி நியதிகளின் விதிகளை தளர்த்துவதைக் கண்டார். இது பொருத்தமற்றது என்று இவர் கருதினார். 1829 ஆம் ஆண்டில், பெட்சாபுரியில், புத்தவாங்சோ என்ற துறவியைச் சந்தித்தார். அவர் துறவற ஒழுக்க விதிகளான வினயாவை கண்டிப்பாக பின்பற்றினார். வினயாவுக்குக் கீழ்ப்படிந்ததற்காக புத்தவாங்சோவை இவர் பாராட்டினார். மேலும் மத சீர்திருத்தங்களைத் தொடர ஊக்கமளித்தார்.
1833 ஆம் ஆண்டில் அவர் தம்மாயுத்திகா நிகாயா அல்லது தம்மாயுத் பிரிவில் உருவான வினயா சட்டத்தை வலுப்படுத்தும் ஒரு சீர்திருத்த இயக்கத்தைத் தொடங்கினார். இவரது இயக்கத்தில் ஒரு வலுவான கருப்பொருள் என்னவென்றால், "… உண்மையான ப பௌத்தம் உலக விஷயங்களிலிருந்து விலகி ஆன்மீக மற்றும் தார்மீக விவகாரங்களில் தன்னை கட்டுப்படுத்திக் கொள்ள வேண்டும்." அதே முற்போக்கான பணியைக் கொண்டிருந்த இவரது சகாக்களைப் போலவே 1851 ஆம் ஆண்டில் இவர் ஆட்சிக்கு வந்தார். அப்போதிருந்து, சியாம் நவீனமயமாக்கலை விரைவாக ஏற்றுக்கொண்டார். இவர் இரண்டு பெரிய புரட்சிகர மாற்றங்களைத் தொடங்கினார். முதலாவதாக, "புவியியல்" என்று கருதப்படும் பிற விஞ்ஞானங்களுக்கிடையில் நவீன புவியியலை மக்கள் ஏற்றுக்கொள்ள இவர் போராடினார். இரண்டாவதாக இவர் பௌத்த மதத்தில் சீர்திருத்தத்தை நாடினார். இதன் விளைவாக, சியாமி தேரவாத பௌத்த மதத்தில் ஒரு புதிய பிரிவு உருவாக்கப்பட்டது. இரண்டு புரட்சிகளும் அந்த நேரத்தில் சியாமில் நடைமுறையில் இருந்ததால் பௌத்த ஒழுங்கின் தூய்மை மற்றும் செல்லுபடியை சவால் செய்தன.
வலது|thumb|250x250px|மோங்குத்தின் வாழ்நாளில் கட்டபட்ட பாங்காக்கின் [[பெரிய அரண்மனை, தாய்லாந்து|பெரிய அரண்மனை ]]
வகோரில் சூரிய கிரகணம்
வலது|thumb|மன்னர் மோங்குத்தும் அவரது சகாக்களும் சூரிய கிரகணத்தைப் பார்க்கும் போது, நடுவில் அமர்ந்திருக்கும் மன்னர் வலது|thumb|மன்னர் தனது வாரிசு இளவரசர் [[சுலலாங்கொர்ன்|சுலலாங்கொர்னுடன், இருவரும் கடற்படை சீருடையில் இருக்கிறார்கள்]] தனது துறவறத்தின் போது, இவர் மேற்கத்திய வானியல் மற்றும் கணிதம் குறித்த சுதேச சோதிடம் மற்றும் ஆங்கில நூல்களைப் படித்தார். எனவே வானியல் அளவீட்டில் தனது திறன்களை வளர்த்துக் கொண்டார். ஆகத்து 18, 1868இல் (வக்கோர் சூரிய கிரகணம்) தோன்றிய சூரிய கிரகணத்தின் துல்லியமான கணிப்பைத் தவிர்த்து, இவர் வானியல் தேர்ச்சிக்கு மதிப்பளித்த ஒரு வழி, உத்தியோகபூர்வ பௌத்த நாட்காட்டியை மாற்றுவதாக இருந்தது. "இது தீவிரமாக தவறாக கணக்கிடப்பட்டது . மேலும், நல்ல தருணங்களுக்கான நேரங்கள் தவறானவை.
1868 ஆம் ஆண்டில் ஆகத்து 18 அன்று நிகழும் சூரிய கிரகணத்தை மொத்தமாக பார்க்க முடியும் என்பதற்காக, ஹுவா ஹின் தெற்கே உள்ள பிரச்சுவாப் கிரி கான் மாகாணத்தில் உள்ள வகோர் கிராமத்திற்கு தன்னுடன் வருமாறு உயர்மட்ட ஐரோப்பிய மற்றும் சியாமீய அதிகாரிகளை இவர் அழைத்தார். சிங்கப்பூரைச் சேர்ந்த பிரித்தானிய நீறிணைத் தீர்வுகள் ஆளுநர் சர் ஹாரி ஆர்ட் அழைக்கப்பட்டவர்களில் ஒருவர்.
"கிழக்கு கிரீன்விச் தீர்க்கரேகை 99 டிகிரி 42 'மற்றும் அட்சரேகை வடக்கு 11 டிகிரி 39' ஆகியவற்றில் (தனது சொந்த அறிவாற்றலால்) சூரிய கிரகணத்தை மன்னர் கணித்தார். அரசரின் கணக்கீடுகள் துல்லியமாக நிரூபிக்கப்பட்டன.  நிகழவிருக்கும் வகோர் சூரிய கிரகணத்தில் அவர் கணக்கீடுகளைச் செய்தபோது, அவர் நேரத்தை அளவிடும் தாய் முறையைப் பயன்படுத்தினார் ("மோங்" மற்றும் "பாட்"). ஆனால் பூமியில் கிரகணம் எங்கு சிறப்பாகப் பார்க்கப்படும் என்பதை இவர் தீர்மானித்தபோது மேற்கத்திய தீர்க்கரேகை மற்றும் அட்சரேகை முறையைச் செயல்படுத்தினார். வக்கோருக்கு தனது பயணத்திலிருந்து திரும்பியதும், அரசவை சோதிடர்களை "தனது விரிவான கணிப்பை அவர்கள் அலட்சியம் செய்ததாலும், நவீன கருவிகளால் அளவீடு மற்றும் கணக்கீடு செய்வதில் அவர்கள் கவனக்குறைவு காரணமாகவும் அவர்கள் செய்த ... முட்டாள்தனமான அறிக்கைகளுக்காக" இவர் கண்டனம் தெரிவித்தார்.
இந்த பயணத்தின் போது, மன்னரும், இளவரசர் சுலலாங்கொர்னும் மலேரியாவால் பாதிக்கப்பட்டனர். மன்னர் ஆறு வாரங்களுக்குப் பிறகு தலைநகரில் இறந்தார். இவருக்குப் பிறகு இவரது மகன் மலேரியாவிலிருந்து தப்பினார்.
வெளி இணைப்புகள்
பகுப்பு:மலேரியாவால் இறந்தவர்கள் பகுப்பு:1868 இறப்புகள் பகுப்பு:1804 பிறப்புகள் பகுப்பு:இரத்தனகோசின் இராச்சியம்
மிகையழுத்த உருக்கியிணைப்பு
மிகையழுத்த உருக்கியிணைப்பு (hyperbaric welding) என்பது உயர்ந்த அழுத்தங்களில் நடத்தப்படும் உருக்கியிணைப்பு முறை. இது பொதுவாக நீருக்கடியில் நடத்தப்படும் ஒரு செயல்முறையாகும். மிகையழுத்த உருக்கியிணைப்பு பொதுவாக நீருக்கடியில் ஈரத்தன்மையுள்ள சூழலில் நடத்தப்படலாம், அல்லது நீருக்கடியில் சிறப்பாக வடிவமைக்கப்பட்ட நேரழுத்த உறையினுள்ளே "உலர்" சூழலில் நடத்தப்படலாம். பெரும்பாலும் நீருக்கடியில் உலர் சூழலில் பயன்படுத்தப்படும் போது மிகையழுத்த உருக்கியிணைப்பு என்றும், ஈரமான சூழலில் நடத்தப்படும் போது நீருக்கடியில் உருக்கியிணைப்பு (underwater welding) என்றும் அழைக்கப்படுகிறது. மிகையழுத்த உருக்கியிணைப்பு கப்பல்கள், கரையோர எண்ணெய்த் தளங்கள், குழாய்கள், போன்றவற்றைத் திருத்துவதற்கு பெரும்பாலும் பயன்படுத்தப்படுகிறது. உருக்கியிணைப்பதற்கு எஃகு பொதுவாகப் பயன்படுத்தப்படுகிறது.
மிகையழுத்த உருக்கியிணைப்பு 1932 ஆம் ஆண்டில் உருசிய உலோகவியல் வல்லுநர் கொன்ஸ்டன்டீன் கிரெனோவ் என்பவரால் முதன் முதலில் கண்டுபிடிக்கப்பட்டது.
அகோரம்
அகோரம் என்பது சிவபெருமானின் ஐந்து முகங்களில் அழிக்கும் பணிபுரியும் முகமாக கருதப்பெறுகிறது.
சிவத்தோற்றம்
சிவபெருமானை நோக்கி கடும் தவத்தில் ஆழ்ந்த படைப்பின் கடவுளான பிரம்மதேவனுக்கு, நெருப்பு மற்றும் வாள் ஆகியவற்றை தாங்கிய கரிய உருவத்தில் காட்சியளித்தார். இந்த உருவம் அகோரம் என்று அழைக்கப்படுகிறது. இத்தோற்றத்தில் சிவபெருமான் சிவமந்திரத்தினை லட்சம் முறை உச்சரிப்பவர்கள் கையிலையை அடைவர்கள் என்ற வரம் தந்தார். இத்தோற்றம் பற்றி மகாபுராணங்களில் ஒன்றான லிங்க புராணத்தில் எடுத்துரைக்கப்பட்டுள்ளது.
சிவ முகம்
இது சிவபெருமானின் ஐந்து முகங்களில் மூன்றாவது முகமாகும். இம்முகம் கருப்பு நிறமுடையதெனவும், தெற்கு திசையை நோக்கி அமைந்துள்ளாகவும் அறியப்படுகிறது. சிவபெருமான் இம்முகம் வாயிலாக ருத்திர தாண்டவம் ஆடி அழிக்கும் பணிபுரிகின்றார்.பஞ்சபூதங்களில் நெருப்பின் தன்மை வாய்ந்ததாக இம்முகம் கருதப்படுகிறது.
சிவபெருமான் அகோர முகத்தி்லிருந்து விஜயம், நிசுவாசம், சுவாயம்புவம், அனலம், வீரம் ஆகிய ஐந்து ஆகமங்களை தோற்றுவித்தார்.
மேற்கோள்களும் குறிப்புகளும்
பகுப்பு:சிவ முகங்கள் பகுப்பு:சிவ வடிவங்கள்
திருவைகல் வைகல்நாதர் கோயில்
வைகல் மாடக்கோயில் - வைகல்நாதர் கோயில் சம்பந்தர் தேவாரப் பாடல் பெற்ற தலங்களில் காவிரி தென்கரைத் தலங்களில் அமைந்துள்ள 33ஆவது சிவத்தலமாகும். கும்பகோணம்-காரைக்கால் சாலையில் திருநீலக்குடி தாண்டி பழியஞ்சிய நல்லூரை அடைந்து மேலும் 2 கிமீ சென்றால் கோயிலை அடையலாம்.
அமைவிடம்
இச் சிவாலயம் இந்தியாவின் தமிழகத்தில் தஞ்சை மாவட்டத்தில் அமைந்துள்ளது.
அமைப்பு
வாயிலைக் கடந்து உள்ளே செல்லும்போது வலப்புறம் விநாயகர் உள்ளார். வெளி திருச்சுற்றில் வலப்புறம் அம்மன் சன்னதியும், இடப்புறம் சண்டிகேஸ்வரர் சன்னதியும் உள்ளன. காலபைரவரும், சனி பகவானும் உள்ளனர். கோயில் சற்று உயர்ந்த தளத்தில் உள்ளது. மூலவருக்கு எதிராக நந்தி, பலிபீடம் காணப்படுகிறது. வெளியே வலப்புறம் விநாயகர் உள்ளார். மூலவருக்கு முன்பாக நந்தி உள்ளது. கருவறை கோஷ்டத்தில் தட்சிணாமூர்த்தி மட்டும் உள்ளார். திருச்சுற்றில் விநாயகர் சன்னதி, வள்ளி தெய்வானையுடன் கூடிய முருகன் சன்னதி, ஸ்ரீதேவி பூதேவியுடன் கூடிய பெருமாள் சன்னதி, கஜலட்சுமி சன்னதி ஆகிய சன்னதிகள் உள்ளன.
வழிபட்டோர்
பிரமன் வழிபட்ட தலமென்பது தொன்நம்பிக்கை (ஐதிகம்).லட்சுமி தேவியார் வழிபட்ட தலம்.
வெளி இணைப்புக்கள்
பகுப்பு:தேவாரம் பாடல் பெற்ற சிவன் கோயில்கள் பகுப்பு:தஞ்சாவூர் மாவட்டத்திலுள்ள சிவன் கோயில்கள் பகுப்பு:காவேரி தென்கரை சிவன் கோயில்கள்
பாமியான் மாகாணம்
பாமியான் மாகாணம் (Bamyan Province; பாரசீகம் بامیان‎) என்பது முப்பத்து நான்கு ஆப்கானிஸ்தானின் மாகாணங்களில் ஒன்று. இது நாட்டின் மத்தியில் உயரமான நிலப்பகுதியில் அமைந்துள்ளது. இந்த மாகாணத்தில் உயர்ந்த மலைகளும் நடுத்தர அளவுமலைகளையும் கொண்டதாக உள்ளது. இந்த மாகாணம் ஆறு மாவட்டங்களாக பிரிக்கப்பட்டுள்ளது. மாகாணத்தின் தலை நகராக பாமியான் நகரம் உள்ளது. மாகாணத்தின் மக்கள் தொகை 425,500 ஆகும். இதுவே ஆப்கானிஸ்தானின் ஹஜாராஜத் வட்டாரத்தில் பெரிய மாகாணமாகும். மேலும் இது கசாரா மக்களின் கலாச்சார தலைநகராகவும் விளங்குகிறது.
இந்த மாகாணத்தில் பல புகழ்மிக்க வரலாற்று சிறப்புமிக்க இடங்கள் உள்ளன. இதில் குறிப்பிடத்தக்கதாக உள்ளவை; புகழ்வாய்ந்த பாமியன் புத்தர் சிலைகள் அதைச் சுற்றி உள்ள 3,000 குகைகள், பேண்ட்-இ அமீர் தேசிய பூங்கா, தாரா-இ-அஜ்ஹடார், கோல்கோடா மற்றும் ஜாகாக் ஆகிய பண்டைய நகரங்கள், பெரோஸ் பஹார், அஸ்டோபா, கிளிகான், கஹோர்கின், காஃரின் மற்றும் சில்டுகட்டரன் போன்ற இடங்கள் ஆகும்.
மௌரிய பேரரசின் ஆட்சியில் பாமியான் மாகாணம்
இடது|thumb|கி.மு மூன்றாம் நூற்றாண்டைச் சேர்ந்த அசோகர் காலத்திய இரு மொழிக் கல்வெட்டு (கிரேக்கம் மற்றும் [[அரமேயம்) அசோகர் கல்வெட்டுக்கள் காணப்படும் இடம் கந்தகார்]] 20 ஆம் நூற்றாண்டில் செய்த தொல்லியல் ஆய்வுகள் ஆப்கானிஸ்தானின் புவியியல் பகுதியில் கிழக்கு, மேற்கு, வடக்கு நோக்கி அதன் அண்டை நாடுகளுடன் கலாச்சாரம் மற்றும் வர்த்தகம் மூலம் நெருக்கமாக இணைக்கப்பட்டு இருந்தது என்று கூறுகிறது. பழைய கற்காலம், இடைக் கற்காலம், புதிய கற்காலம், வெண்கலக் காலம், இரும்புக் காலம் ஆகிய காலகட்டங்களைச் சேர்ந்த கைவினைப்பொருட்கள் ஆப்கானிஸ்தானில் கண்டறியப்பட்டுள்ளன. கி.மு 3000 க்கு முற்பட்ட நகர நாகரீகம் பழங்கால நகரமான முண்டிகாக்கில் (காந்தகாருக்கு அருகில் நாட்டின் தெற்கில்) இருந்திருக்கலாம் என கருதப்படுகிறது. இது சிந்து சமவெளி நாகரீகத்துக்கு நெருங்கியதாக இருக்கலாம் எனக் கருதப்படுகிறது.
thumb|[[பாமியன் புத்தர் சிலைகள்|பாமியான் புத்தர் சிலைகளில் ஒன்று. ஆப்கானிஸ்தானில் இசுலாம் நுழைவதற்கு முன் பௌத்தம் நாட்டில் பரவலாக இருந்தது.]] கி.மு 2000 ஆம் ஆண்டிற்குப் பின்னர், மத்திய ஆசியாவில் இருந்து அரை நாடோடி மக்கள் அலையென ஆப்கானிஸ்தானின் தெற்கு நோக்கி நகரத் தொடங்கினர். அவர்களில் பலர் இந்திய-ஐரோப்பிய மொழிகள் பேசிய இந்தோ ஈரானியர். இந்த பழங்குடியினர் பிறகு, தென் இந்தியா, தற்போதைய மேற்கு ஈரான் அமைந்துள்ள பகுதிகள், மற்றும் வடக்கு காஸ்பியன் கடல் பகுதி வழியாக ஐரோப்பா போன்ற இடங்களுக்கு இடம் பெயர்ந்தனர். இந்த பிராந்தியம் முழுக்க அரினா என்று அழைக்கப்பட்டது.
இந்த மக்கள் இந்தோ ஈரானிய கலாச்சாரத்தை பகிர்ந்து கொண்டனர். பண்டைய காஃபிரிஸ்தான் சமயம் இங்கு 19 ஆம் நூற்றாண்டுவரை பிழைத்திருந்தது. இன்னொரு சமயமான, சரத்துஸ்திர சமயம் தற்கால ஆப்கானிஸ்தானில் கி.மு 1800 - கி.மு 800 இடைப்பட்ட காலத்தில் தோன்றியதாகவும், இச்சமயத்தின் நிறுவனரான சரத்துஸ்தர் என்பவர் பால்க் பகுதியில் வாழ்ந்து மறைந்ததாக கருதப்படுகிறது. பழங்கால கிழக்கு ஈரானிய மொழிகள் இப்பகுதியில் ஜொராஸ்டிர மதம் செல்வாக்கில் உயர்ந்திருந்த காலகட்டத்தில் பேசப்பட்டிருக்கலாம் என கருதப்படுகிறது. கி.மு 6 ஆம் நூற்றாண்டின் நடுவில், அகாமனிசியப் பேரரசு இப்பகுதியின் கிழக்குப் பகுதி எல்லைக்குள் நுழைந்து கைப்பற்றியது. பாரசீக மன்னரான முதலாம் தரியு கல்லறையில் பொறிக்கப்பட்டுள்ள ஒரு கல்வெட்டில் அவர் வெற்றி கொண்ட 29 நாடுகளின் பட்டியலில் காபூல் பள்ளத்தாக்கு குறிப்பிடப்பட்டுள்ளது.
7 ஆம் நூற்றாண்டில், அரேபியர்கள் முதன்முதலாக வந்தனர், இதன்பிறகு அது 9 ஆம் நூற்றாண்டில் சபாரிய மூலம் இஸ்லாமியத்தின் பெயரில் வெற்றி கொள்ளப்படுவதற்கு முன் காபூலில் ஷாஹி கட்டுப்பாட்டின் கீழ் இருந்தது. இது 13 ஆம் நூற்றாண்டில் மங்கோலிய படையெடுப்பில் அவர்கள் வசம் வந்தது. இப்பகுதி பின்னர் தைமூரிதஸ், முகலாயர்களின், இல்கனடி என்ற அர்கான் கான் போன்றோரால் ஆளப்பட்டது.
அண்மைய வரலாறு
கர்சாய் நிர்வாகம் உருவான பிறகு, பாமியனை மறு நிர்மானம் செய்ய கவனம் செலுத்தப்பட்டது..
பாமியானின் புத்த நினைவுச் சின்னங்கள் உலக நினைவிடங்கள் நிதியத்தின் 100 அதிக ஆபத்தான பாரம்பரிய தளங்கள் என்று, உலக நினைவிடங்கள் கண்காணிப்பு பட்டியலில் 2008 இல் சேர்த்துக் கொள்ளப்பட்டது. இந்த பட்டியலில் சேர்க்கப்பட்டதால் இந்தத் தளங்கள் தொடர்ந்து தேசிய மற்றும் சர்வதேச கவனத்தை ஈர்க்கும் என்று நம்பப்படுகிறது. இவற்றின் பாதுகாப்பை நீண்ட காலத்துக்கு உறுதி செய்யவும், எதிர்கால மறுசீரமைப்பு முயற்சிகள் பராமரிப்பு பணிகள் பொருட்டு தளத்தில் நம்பகத்தன்மையான பாதுகாப்பு நடைமுறைகள் பின்பற்றப்படுகின்றன. மேலும் பாமியான் அதன் இயற்கை அழகுக்காகவும் அறியப்படுகிறது.
அரசியலும் ஆட்சியும்
thumb|ஆப்கன் தேசிய காவல் துறை (ANP) மாகாணத்தின் தற்போதைய ஆளுநர் ஹபீபா சரபி என்பவராவார். இவர் ஆப்கானிஸ்தானின் முதல் மற்றும், நாளதுவரை உள்ள, ஒரே பெண் ஆளுநர் ஆவார்; இவர் 2005 ஆம் ஆண்டு நியமிக்கப்பட்டார். மாகாணத்தின் தலை நகராக பாமியான் நகரம் உள்ளது. மாநிலம் முழுவதும் அனைத்து சட்ட அமலாக்க நடவடிக்கைகளும் ஆப்கானிய தேசிய காவல்துறை (ஏஎன்பி) மூலம் கையாளப்படுகிறது. மாகாண காவல்துறைத் தலைவர் காபூல் உள்துறை அமைச்சகத்தின் பிரதிநிதியாக உள்ளார். ஏஎன்பி உட்பட, மற்ற ஆப்கான் தேசிய பாதுகாப்பு படை (ANSF) போன்றவற்றிற்க்கு நேட்டோ தலைமையிலான படைகளின் ஆதரவு உள்ளது.
போக்குவரத்து
2014 மே முதல் மாகாணத்தில் தலைநகரான பாமியானில் உள்ள பாமியன் வானூர்தி நிலையத்திலிருந்து காபூலுக்கு நேரடி விமான சேவை வழங்க திட்டமிடப்பட்டது.
பொருளாதாரம்
thumb|பேண்ட்-இ அமீர் தேசிய பூங்கா
கல்வி
பாமியன் மாகாணத்தின் ஒரே பல்கலைக்கழகமாக பாமியான் நகரத்தில் உள்ள, பாமியன் பல்கலைக்கழகம் உள்ளது. இக்கல்விக்கூடம் 1990 களின் நடுப்பகுதியில் நிறுவப்பட்டது, இது தலிபான் ஆட்சியின்போது அமெரிக்க விமானத் தாக்குதல்கள் மூலம் பெரும்பாலும்  அழிக்கப்பட்டது. தாலிபான்களின் வீழ்ச்சிக்குப்பின் இப் பல்கலைக்கழகம் நியூசிலாந்து மாகாண புனரமைப்பு அணிகளால் புனரமைக்கப்பட்டது.
மக்கள் வகைப்பாடு
thumb|ஆப்கானிஸ்தானில் இனக்குழுக்கள் பாமியான் மாகாணத்தின் மொத்த மக்கள் தொகை 425,500. இது பல்லின மக்கள் வாழும் பகுதியாக உள்ளது. கடற்படை முதுகலை பள்ளி தரவின்படி விவரம் பின்வறுமாறு, மாகாணத்தின் இனக் குழுக்கள் உள்ள விகிதம்: 67.4% கசாரா மக்கள்; 16% சதாத்; 15.7% தாஜிக்; 0.5% டாடார்; 0.2% குய்ஜிபஷ்;  0.1% பஷ்தூன் மக்கள்.
வெளி இணைப்புகள்
பகுப்பு:ஆப்கானித்தானின் மாகாணங்கள்
அம்பாஜிபேட்டை
ஆட்சி
இது ஆந்திர சட்டமன்றத்திற்கு கன்னவரம் சட்டமன்றத் தொகுதியிலும், இந்திய பாராளுமன்றத்திற்கு அமலாபுரம் மக்களவைத் தொகுதியிலும் உட்படுத்தப்பட்டுள்ளது.
சான்றுகள்
பகுப்பு:கிழக்கு கோதாவரி மாவட்டத்தின் மண்டலங்கள்
குன்னம் பூமிஸ்வரர் கோயில்
குன்னம் பூமிஸ்வரர் கோயில் தமிழ்நாட்டில் நாகப்பட்டினம் மாவட்டம், குன்னம் என்னும் ஊரில் அமைந்துள்ள சிவன் கோயிலாகும்.
கோயில் அமைப்பு
இக்கோயிலில் பூமீஸ்வரர், பிரணபவநாயகி சன்னதிகளும், விநாயகர், முருகன், ராமர், ஆஞ்சநேயர் உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் நான்கு காலப் பூசைகள் நடக்கின்றன.
மேற்கோள்கள்
பகுப்பு:நாகப்பட்டினம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அத்திமரப்பட்டி சந்தனமாரியம்மன் கோயில்
அத்திமரப்பட்டி சந்தனமாரியம்மன் கோயில் தமிழ்நாட்டில் தூத்துக்குடி மாவட்டம், அத்திமரப்பட்டி என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயிலில் சந்தன மாரியம்மன் சன்னதியும், பைரவர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. ஆவணி மாதம் கொடை விழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:தூத்துக்குடி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கீழ்குப்பம் ஊராட்சி (திருவண்ணாமலை)
கீழ்குப்பம் ஊராட்சி, தமிழ்நாட்டின் திருவண்ணாமலை மாவட்டத்தில் உள்ள கலசப்பாக்கம் ஊராட்சி ஒன்றியத்தில் அமைந்துள்ளது. இந்த ஊராட்சி, கலசப்பாக்கம் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1177 ஆகும். இவர்களில் பெண்கள் 600 பேரும் ஆண்கள் 577 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
முளைகட்டிய பயறு
300px|thumb|வலது|முளைகட்டிய பாசிப்பயறு
முளைகட்டிய பயறு என்பது முளைக்க வைக்கப்பட்ட நிலையிலுள்ள பயறினை குறிக்கிறது. இது ஓர் உணவாகும். ஏதாவது ஒரு பயறு வகையினை முளைக்கவைத்து அதனை பச்சையாகவோ அல்லது வேகவைத்தோ உண்ணப்படுகிறது. அதிக அளவு புரதச்சத்துக்கள் நிறைந்த இது கிழக்காசிய நாடுகளில் அதிகளவு பயன்படுத்தப்படுகிறது. சாத்தியமான அனைத்து பயறு விதைகளையும் முளைக்கட்டி உண்ணக்கூடியதாக இருந்தாலும், ஒரு சில பீன்ஸ் வகையிலிருந்து முளைகட்டிய பயறுகளைப் பச்சையாக உண்ணக்கூடாது.
அடங்கியுள்ள சத்துக்கள்
பச்சை பயறு மற்றும் தட்டைப்பயரில் புரதச்சத்துக்கள் மிகுந்து காணப்படுகிறது. அதை அப்படியே பயன்படுத்துவதை விட, முளைக்கட்டி பயன்படுத்துவதன் மூலம் நல்ல பயன் கிடைக்கும். முளைக்கட்டிய பயறில் வாயுத்தன்மை என்னும் குறைபாடுகளை உண்டாக்கும் தன்மை கிடையாது. எளிதில் செரிமானமும் ஆகும். பயறுகள் முளைவிடும் தருவாயில் அஸ்கார்பிக் அமிலமான வைட்டமின் சி அதிகம் காணப்படுகின்றது. முளை கட்டிய பயறுகளில், புரதம், கார்போவைதரேட்டு, உயிர்ச்சத்துக்கள், பீட்டாகரோட்டின் மற்றும் நார்ச்சத்துக்கள் அதிகளவில் உள்ளன. முளைகட்டிய பயறுகள் தினசரி உயிர்ச்சத்து தேவையை உறுதிசெய்யும். மேலும் இதில் உடலுக்கு நன்மை பயக்கும் எதிர் ஆக்ஸிகரனிகளும் உள்ளன.
பயன்கள்
முளைகட்டிய பயறினை பச்சையாகவோ அல்லது அவியல் செய்தோ எவ்வகையிலும் சாப்பிடலாம். இதனால் பலரது விருப்பத்தேர்வாகவும் இது உள்ளது.
மேற்கோள்கள்
பகுப்பு:தோட்டக்கலை பகுப்பு:காய்கறிகள்
அழுத்தம்
thumb|right|250px|படத்தில் ஒரே எடை உள்ள ஒரே அளவுகள் கொண்ட இரு பருமப் பொருள்கள் காட்டப்பட்டுள்ளன. ஒவ்வொரு பொருளின் எடையும் 10 [[கிலோ கிராம் என்று கொள்வோம். அப்பொருளின் அளவுகள் 4 செமீ x 4 செமீ x 8 செமீ என்று கொள்வோம். இடப்புறம் இருக்கும் பொருள் செங்குத்தாக ஒரு (4x4 செமீ)2 சிறிய பரப்பளவு மீது இருப்பதால் 10 கிலோ கிராம் எடையும் அந்த சிறிய இடத்தின் மீது விழுந்து விசையைச் செலுத்துவதால் அழுத்தம் அதிகமாக இருக்கும். அங்கே அழுத்தம் = 10 கிகி/(4x4 (செமீ)2 = 10/16 கிகி/செமீ2 ஆகும்.. வலப்புறம் காட்டப்பட்ட பொருள், அதே 10 கிலோ கிராம் எடை கொண்டு இருந்தாலும், அது 8x4 (செமீ)2) பரப்பளவில் அமர்ந்து இருப்பதால் அந்த 10 கிலோ கிராம் எடையானது அதிக பரப்பளவில் பரந்து விழுந்து விசையைச் செலுத்துவதால், அழுத்தம் குறைவாக இருக்கும். அழுத்தம் = 10 கிகி/ (8x4 (செமீ)2)) = 10/32 கிகி/செமீ2. எனவே வலப்புறம் இருப்பது சரிபாதி அழுத்தம்தான் தருகின்றது. அழுத்தம் என்பது எவ்வளவு விசை ஒரு குறிப்பிட்ட பரப்பில் உள்ளது என்பதாகும்.]] அழுத்தம் என்பது ஒரு பொருளின் மீது அதன் ஒரு குறிப்பிட்ட அலகுப் பரப்பில் அதற்குச் செங்குத்தான திசையில் செலுத்தப்படும் விசையாகும். அழுத்தத்தை, அழுத்தத்தால் மாறுபடும் ஒரு பண்பைக் கொண்டு ஓர் அளவியால் (ஒரு மானியால்) அளப்பர். அழுத்தமானி கொண்டு அளக்கப்படும் அழுத்தம் சூழ் அழுத்தத்தில் (ambient pressure) இருந்து எவ்வளவு விலகி இருக்கிறது என்று குறிக்கும் அழுத்தம் ஆகும்.
ஆங்கிலத்தில், அழுத்தத்தைக் குறிக்க, P என்னும் எழுத்தைப் பாவிப்பர். F என்பது விசையெனவும், A என்பது பரப்பு எனவும் கொண்டால், கணித முறையில், ஒரு குறிப்பிட்ட அளவு பரப்பில் எவ்வளவு விசை செங்குத்தாக விழுகின்றது என்று காண,
என்று குறிப்பிடலாம். வெப்ப இயக்கவியலில் அழுத்தம் என்பது முக்கியமான ஒரு கூறு ஆகும்.
அலகு
அழுத்தத்தின் SI அலகு பாஸ்கல் (pascal) எனப்படும். இது ஒரு நியூட்டனுக்கு சதுரமீட்டர் (N/m2 or kg·m−1·s−2) க்குச் சமனாகும். இது பாயிஅமுக்கத்தில் பங்களிப்புச் செய்த அறிவியலாளரான பிலைசு பாஸ்கலின் பெயர்கொண்டு 1971இல் இருந்து SI அலகாக அழைக்கப்படுகின்றது. பார் என்னும் அலகும் பரவலாகப் பயன்பாட்டில் இருக்கும் ஒன்று. ஒரு பார் 100,000 பாஸ்கலுக்குச் சமமானது.
திரவ அழுத்தம்
இங்கு:
புற இணைப்புகள்
பகுப்பு:அழுத்தம் பகுப்பு:வெப்ப இயக்கவியல் பகுப்பு:மின்னணுவியல் பகுப்பு:இயற்பியல் கோட்பாடுகள் பகுப்பு:பாய்ம இயக்கவியல் பகுப்பு:நீர்மவியல்
கிடைக்குழு 1 தனிமங்கள்
கிடைக்குழு 1 தனிமங்கள் (Period 1 elements) என்பவை தனிம அட்டவணையில் உள்ள முதல் கிடை வரிசையில் உள்ள தனிமங்களை குறிக்கிறது. இவை முதல் தொடர் தனிமங்கள் என்றும் அழைக்கப்படுகின்றன. இத் தொடரில் அணு எண் உயர்வதற்கேற்ப அவற்றின் ஆற்றல் கூடுகள் எலக்ட்ரான்களால் ஒரு மந்தவாயு அமைப்பு வரும்வரை முறையாக நிரப்பப்படுகின்றன. இத்தொடரில் உள்ள தனிமங்களின் இயற்பியல் மற்றும் வேதியியல் பண்புகள் ஏறுவரிசையில் அமைந்துள்ள அவற்றின் அணு எண்களுக்கு ஏற்ப ஆவர்த்தன் முறையில் மாற்றமடைகின்றன. ஒரு கிடை வரிசையில் இருக்கும் ஒரு தனிமத்தை ஒத்த பண்புகளை உடைய மற்ற தனிமங்களும் அதே வரிசையில் அமைந்து இருப்பது குறிப்பிடத்தக்கது. கிடைக்குழு ஒன்றில் ஒன்று முதல் இரண்டு வரை அணு எண்களைக் கொண்ட ஐதரசன் மற்றும் ஈலியம்  என்று இரண்டு தனிமங்கள் மட்டுமே உள்ளன. இவை இரண்டுமே எசு வலைக்குழுவை சார்ந்த தனிமங்களாகும். இவை இரண்டும் ஒரே கிடைவரிசையில் இருப்பினும் இவற்றின் பண்புகள் ஒன்றல்ல. ஒன்று அலோகமாகவும், மற்றொன்று அருமண் வாயுவாகவும் உள்ளது. இத்தொடரில் உள்ள தனிமங்களின் நிலையைக் அணுக்கட்டமைப்பு குறித்த நவீன கோட்பாடுகள் விவரிக்கின்றன. அணுக்கட்டமைப்பற்றி விவரிக்கும் குவாண்டம் இயக்கவியல் கொள்கை, 1எசு ஆர்பிட்டல்களில் எலக்ட்ரான்கள் நிரம்புவதுடன் இத்தொடர் தொடர்புடையது என்று கூறுகிறது. மேலும் இத்தொடரில் உள்ள தனிமங்கள் இரும விதியைப் பின்பற்றுகின்றன. இவ்விதியின்படி இணைதிறன் கூட்டை நிரப்புவதற்கு அவற்றுக்கு இரண்டு எலக்ட்ரான்கள் தேவைப்படுகின்றன. அதிகபட்சமாக இரண்டு எலக்ட்ரான்களுக்கு இத்தொடரில் உள்ள தனிமங்களால் இடமளிக்க முடியும். எனவே இத்தொடரில் மொத்தமாக இரண்டு தனிமங்கள் மட்டுமே உள்ளன.
ஆவர்த்தனப் போக்குகள்
தனிம வரிசை அட்டவணையில் இடம்பெற்றுள்ள தொடர்களில் இத்தொடரைத் தவிர மற்ற அனைத்துத் தொடர்களும் குறைந்தது எட்டு தனிமங்களைக் கொண்டுள்ளன. இந்த எண்ணிக்கை தொடரின் குறுக்காகச் செல்லும்போது ஆவர்த்தனப் பண்புகளின் போக்குகளை உணர உதவுகிறது. இத்தொடரில் இரண்டு தனிமங்கள் மட்டுமே உள்ளதால் இக்கோட்பாடு இங்கு பொருந்தவில்லை.
நெடுங்க்குழுவில் இடம்பெற்றுள்ள தனிமங்களின் பண்புகள் அடிப்படையில் நோக்கினால் ஈலியம் 18 ஆவது நெடுங்குழுவில் இடம்பெற்று மந்த வாயுக்களின் வரிசையைத் தொடங்கி வைக்கிறது. இதே அடிப்படையில் நோக்கினாலும் ஐதரசன் எந்த குழுவிலும் சேராமல் தனித்து நிற்கிறது. ஐதரசனின் பண்புகள் தனித்த பண்புகளாக உள்ளன. எனவே ஐதரசனை எந்த வகையான குழுவாகவும் வகைப்படுத்த இயலாது.
தனிம வரிசை அட்டவணையில் இடம்
ஐதரசன் மற்றும் ஈலியம் இரண்டும் எசு-கூட்டுக்குள்  இருந்தாலும் அவை எந்தவொரு எசு தொகுதி தனிமங்களுடனும் பண்புகளில் ஒத்து   செயல்படாது. இவற்றின் நடத்தைகள் மற்ற எசு தொகுதி தனிமங்க்களிடமிருந்து  மிகவும் வித்தியாசமானது, இந்த இரு தனிமங்க்களை தனிம வரிசை   அட்டவணையில் வைக்கப்பட வேண்டுமா என்பதில் கணிசமான கருத்து வேறுபாடுகள்  உள்ளன்.
ஐதரசன் சில சமயங்களில் தனிம வரிசை அட்டவணையில் இலித்தியத்திற்கு மேலாக, கார்பனுக்கு மேலாக , புளோரினுக்கு மேலாக வைக்கப்படுகிறது. இலித்தியம் மற்றும் புளோரினுக்கு மேலாக இரண்டுமுறை தோன்றும்படியும் வைக்கப்படுகிறது. மற்றும் சில சமயங்களில் இத்தனிமங்களுக்கு மேலாக தனித்து மிதக்கும்படி ஒதுக்கி எந்த குழுவிலும் வகைப்படுத்தாமல் தனித்து வைக்கப்படுகிறது.
ஈலியம் பெரும்பாலும் எப்போதும் பி தொகுதியில் இடம்பெற்றுள்ள நியான் வாயுவுக்கு மேலாக ஒரு மந்த வாயுவாக வைக்கப்படுகிறது. ஒரே மாதிரியான எலக்ட்ரான் ஒழுங்கமைப்பைக் கொண்டிருப்பதால் சில சமயங்களில் ஈலியத்தை பெரிலியத்துக்கு மேலாகவும் வைக்கிறார்கள்.
ஐதரசன்
ஐதரசன் H என்ற மூலக்கூற்று வாய்ப்பாடு கொண்ட ஒரு தனிமமாகும். இதை நீரியம், நீரகம், ஐதரோசெனியம் என்று பல பெயர்களால் அழைக்கிறார்கள். இத்தனிமத்தின் அணு எண் 1, அணு எடை1.008. தனிமவரிசை அட்டவணையில் இடம் பெற்றுள்ள தனிமங்களில் மிகவும் இலேசான தனிமமாகக் கருதப்படுவது ஐதரசனாகும். பிரபஞ்சத்தில் அதிக அளவிலுள்ள ஒற்றை அணு தனிமம் ஐதரசனேயாகும். பிரபஞ்சத்தின் மொத்த அணுக்கூறு நிறையில் 75% ஐதரசன் ஒற்றையணு நிரம்பியுள்ளதாகக் கூறப்படுகிறது. சில விண்மீன்கள் பிரதானமாக பிளாசுமா நிலை ஐதரசன் நிரம்பிய விண்மீன்கள்களாகக் கருதப்படுகின்றன. 1H என்ற குறியீட்டால் குறிக்கப்படும் புரோட்டியம் என்ற ஐசோடோப்பு பெரும்பாலாகக் காணப்படும் ஐதரசனின் ஐசோடோப்பு ஆகும். இதன் உட்கருவில் நியூட்ரான் எதுவும் இல்லாமல் ஒரு புரோட்டான் மட்டுமே இருக்கும். ஐதரசனானது, சீர்நிலை வெப்ப அழுத்தத்தில், நிறமற்ற, சுவையற்ற, மணமற்ற, எளிதில் தீப்பிடிக்கக்கூடிய வளிமம் ஆகும். இத்தனிமத்தை ஓர் அலோகமாகவும் கருதுகிறார்கள். ஒற்றை, இரட்டை அயனிகளாக உருவாகும் தன்மையை ஐதரசன் கொண்டுள்ளது. 16 ஆம் நூற்றாண்டின் முற்பகுதியில் ஆக்சிசனை செயற்கை முறையிலும் தயாரித்து இருக்கிறார்கள்.
ஈலியம்
ஈலியம் என்பது He என்ற மூலக்கூற்று வாய்ப்பாடு கொண்ட தனிமமாகும். நிறமற்ற, மணமற்ற, சுவையற்ற, நச்சுத்தன்மையற்ற, கூடிய அளவில் வேதி வினையில் ஈடுபடாத ஒரு வளிமமுமாகும். இத்தனிமம் தனிம அட்டவணையில் இரண்டாமிடத்தில் இருக்கிறது. இதன் உருகுநிலையும் கொதிநிலையும் எல்லாத் தனிமங்களை விடவும் குறைவானதாகும். இதன் அணு எண் 2. இதுவே அண்டத்தில் மிகுந்து காணப்படும் தனிமங்களில் இரண்டாவது ஆகும். இதுவே நீரியத்திற்கு அடுத்து எளிய அமைப்புக் கொண்ட தனிமமும் ஆகும். பூமியின் கடல் மட்டத்தில் காற்றுமண்டலத்தில் ஈலியம் 6ஆவது இடத்தைப் பிடிக்கிறது. நைட்ரசன், ஆக்சிசன், ஆர்கான், காபன் டை ஆக்சைடு, நியான் என்பவை பிற சேர்மங்க்களாகும். இதன் செழுமை மில்லியனில் 5.2 பங்குகள் ஆகும். பூமியில் அரிதாகக் கிடைத்தாலும் அண்டப் பெருவெளியில் நீரியத்திற்கு அடுத்து மிகுதியாக இருப்பது ஈலியமாகும். இதன் பங்கு 7%. நீரியமும் ஈலியமும் சேர்ந்து அண்டப் பெருவெளியில் 99.9%ஆக உள்ளது. வாயு நிலையில் மட்டுமே காணப்படும் இத்தனிமத்தின் உருகு விலையும் கொதி நிலையும் மற்ற தனிமங்களுடன் ஒப்பிடும்போது மிகவும் குறைவு ஆகும்.
மேற்கோள்கள்
பகுப்பு:தனிமக் குழுக்கள்
கடற்கரை ஆந்திரா
கடற்கரை ஆந்திரா என்பது இந்தியாவில் ஆந்திரப் பிரதேசத்தின் ஒரு பகுதியாகும். இதனை ஆந்திரா என்றும் கோஸ்டா என்றும் அழைப்பார்கள். ஆந்திரப் பிரதேசத்தின் மற்ற இரு பகுதிகள் இராயலசீமை மற்றும் தெலுங்கானா. இதன் பரப்பளவு 92,906 கி.மீ2, 2001ம் ஆண்டு எடுக்கப்பட்ட கணக்கெடுக்கின் படி இப்பகுதியின் மக்கள்தொகை 31,705,092. இப்பகுதி ஆந்திரப் பிரதேசத்தின் கடலை ஒட்டிய அனைத்து மாவட்டங்களையும் கொண்டது. இதன் வட எல்லையில் ஒரிசா மாநிலமும் தென் எல்லையில் தமிழ்நாடும் உள்ளன. சிறீகாகுளம், விசயநகரம், விசாகப்பட்டினம், கிழக்கு கோதாவரி, மேற்கு கோதாவரி, கிருஷ்ணா, குண்டூர், பிரகாசம் மற்றும் நெல்லூர் ஆகியவை இப்பகுதியில் அடங்கியுள்ள மாவட்டங்களாகும். தற்போது கம்மம் மாவட்டத்தில் உள்ள பத்ராச்சலம் வருவாய் பிரிவு கடற்கரை ஆந்திராவின் பகுதியான கிழக்கு கோதாவரி மாவட்டத்தில் இருந்தது. நிருவாக காரணங்களுக்காக 1959ல் இப்பகுதி கம்மம் மாவட்டத்துடன் இணைக்கப்பட்டது. அதைப்போலவே அசுவாரோபேட்டை மேற்கு கோதாவரி மாவட்டத்தில் இருந்து 1959ல் கம்மம் மாவட்டத்துடன் இணைக்கப்பட்டது. சிறந்த விவசாய நிலங்களை உடைய இப்பகுதியில் கிருஷ்ணா, கோதாவரி ஆறுகளின் கழிமுகங்கள் உள்ளன. அரிசி முதன்மையான பயிராகும். தேங்காய் மற்றும் பருப்பு வகைகளும் அதிகளவில் இங்கு பயிரிடப்படுகின்றன.
பெரிய நகரங்கள்
விசாகப்பட்டினம், விசயவாடா, குண்டூர், ராஜமுந்திரி, காக்கிநாடா, நெல்லூர் ஆகியவை இப்பகுதியில் உள்ள பெரிய நகரங்களாகும். பழவேற்காடு ஏரி, கொள்ளேறு ஏரி ஆகியவை இப்பகுதியில் உள்ளன. கொள்ளேறு ஏரி நன்னீர் ஏரியாகும். இது மேற்கு கோதாவரி மாவட்டத்தில் உள்ளது. பழவேற்காடு ஏரி பெரிய உப்பு நீர் ஏரியாகும்.
மேற்கோள்கள்
நன்றி! AntanO நிர்வாகிகள்
கடற்கரை ஆந்திரா என்பது இந்தியாவில் ஆந்திரப் பிரதேசத்தின் ஒரு பகுதியாகும். இதனை ஆந்திரா என்றும் கோஸ்டா என்றும் அழைப்பார்கள். ஆந்திரப் பிரதேசத்தின் மற்ற இரு பகுதிகள் இராயலசீமை மற்றும் தெலுங்கானா. இதன் பரப்பளவு 92,906 கி.மீ2, 2001ம் ஆண்டு எடுக்கப்பட்ட கணக்கெடுக்கின் படி இப்பகுதியின் மக்கள்தொகை 31,705,092. இப்பகுதி ஆந்திரப் பிரதேசத்தின் கடலை ஒட்டிய அனைத்து மாவட்டங்களையும் கொண்டது. இதன் வட எல்லையில் ஒரிசா மாநிலமும் தென் எல்லையில் தமிழ்நாடும் உள்ளன. சிறீகாகுளம், விசயநகரம், விசாகப்பட்டினம், கிழக்கு கோதாவரி, மேற்கு கோதாவரி, கிருஷ்ணா, குண்டூர், பிரகாசம் மற்றும் நெல்லூர் ஆகியவை இப்பகுதியில் அடங்கியுள்ள மாவட்டங்களாகும்.
தற்போது கம்மம் மாவட்டத்தில் உள்ள பத்ராச்சலம் வருவாய் பிரிவு கடற்கரை ஆந்திராவின் பகுதியான கிழக்கு கோதாவரி மாவட்டத்தில் இருந்தது. நிருவாக காரணங்களுக்காக 1959ல் இப்பகுதி கம்மம் மாவட்டத்துடன் இணைக்கப்பட்டது. அதைப்போலவே அசுவாரோபேட்டை மேற்கு கோதாவரி மாவட்டத்தில் இருந்து 1959ல் கம்மம் மாவட்டத்துடன் இணைக்கப்பட்டது. சிறந்த விவசாய நிலங்களை உடைய இப்பகுதியில் கிருஷ்ணா, கோதாவரி ஆறுகளின் கழிமுகங்கள் உள்ளன. அரிசி முதன்மையான பயிராகும். தேங்காய் மற்றும் பருப்பு வகைகளும் அதிகளவில் இங்கு பயிரிடப்படுகின்றன.
பகுப்பு:ஆந்திரப் பிரதேசம்